Efter kampen mellem Gans og Nelson arrangerede Tex Rickard i 1910 "Århundredets kamp" mellem den sorte verdensmester i [[sværvægt]] [[Jack Johnson (bokser)|Jack Johnson]] og den tidligere ubesejrede verdensmester, den hvide [[James J. Jeffries]]. Kampen mellem Johnson og Jeffries blev afviklet i 1910 i [[Reno (Nevada)|Reno]], [[Nevada]] og påkaldte sig en enorm interesse i datiden. Tex Rickard havde bygget et stadion alene med det formål at afvikle en boksekamp, hvilket aldrig tidligere var sket. Rickard havde tilbudt USA's præsident [[William H. Taft]] at være kampleder, men Taft afslog, og Rickard varetog derfor selv hvervet som kampleder under kampen, der blev fulgt af store dele af den amerikanske befolkning, der var stærkt optaget af racemodsætningerne mellem de to boksere. Rickard betalte bokserne en rekordstor sum på 100.000$ for kampen, men fik alligevel overskud på kampen, der blev filmet af flere kameraer og senere vist som film over det meste af USA. Nederlaget til Jeffries medførte dog, at omsætningen på filmen blev mindre end forventet, da det hvide publikum ikke strømmede til biograferne for at se den hvide Jeffries blive udbokset af Johnson.
Erhvervsliv Sport Kultur